smcproject/ml-wiki-sentences huggingface dataset:
കോലാഹലത്തോടെ കിഷ്കിന്ധയിലേക്ക് മടങ്ങിയ വാനരന്മാർ സുഗ്രീവന്റെ പ്രിയപ്പെട്ട തോട്ടമായ മധുവനത്തിൽ പ്രവേശിച്ചു ആവോളം മധു പാനം ചെയ്തു ബോധം നഷ്ടപെട്ടു തോട്ടത്തിൽ നാശനഷ്ടങ്ങളുണ്ടാക്കുകയും കാവൽക്കാരനായ ദധിമുഖനെ അടിച്ചിടുകയും ചെയ്യുന്നു.
ദധിമുഖൻ സുഗ്രീവനോട് ചെന്നു പരാതി പറഞ്ഞെങ്കിലും സുഗ്രീവൻ സന്തോഷിക്കയാണ് ചെയ്‌തതു, കാരണം സീതയെ വാനരവീരന്മാർ കണ്ടെത്തിയെന്നും അതിന്റെ ആഹ്ലാദപ്രകടനമാണ് അവർ കാട്ടുന്നതെന്നും അദ്ദേഹത്തിന് പിടികിട്ടി.
ഹനുമാൻ രാമന്റെ മുന്നിലെത്തി അദ്ദേഹത്തെ പ്രണമിച്ചിട്ടു സീതയെ താൻ കണ്ടു എന്നറിയിച്ചു.
സേതു ബന്ധനം
ഹനുമാന്റെ വിവരണങ്ങളിൽ നിന്നും കോട്ടകളും കിടങ്ങുകളാലും ലക്ഷക്കണക്കിന് രാക്ഷസന്മാരാലും സംരക്ഷിക്കപ്പെട്ട, ശിലായന്ത്രങ്ങളും ബാണയന്ത്രങ്ങളും കൊണ്ടു സുസജ്ജമായ ത്രികൂട പർവത്തിന്‌ മുകളിൽ സ്ഥിതി ചെയ്യുന്ന സുവർണലങ്കയെ കുറിച്ചു രാമനു വ്യക്തമായ ചിത്രം ലഭിച്ചു.
അംഗദൻ, ഹനുമാൻ, ജാമ്പവാൻ, നളൻ, നീലൻ, ദ്വിവിതൻ, മൈന്ദൻ, പനസൻ, ശരഭൻ, ഗജൻ, ഗവാഷൻ, സുഹേഷ്‌ണൻ, ശതബലി, വേഗദർശി, ഗന്ധമാദനൻ എന്നീ ശക്തരായ വാനരന്മാർ നേതൃത്ത്വം നൽകുന്ന സുഗ്രീവന്റെ വാനരസൈന്യം കടലിളകി വരുന്നതുപോലെ മുന്നോട്ടു നീങ്ങി.
സമുദ്രതീരതെത്തിയ രാമനും ലക്ഷ്മണനും സുഗീവനും വാനരപ്പടയും അവിടെ തമ്പടിച്ചു, സമുദ്രം കടക്കുന്ന മാർഗങ്ങളെക്കുറിച്ചു ആലോചിച്ചു.
കോപിഷ്ടനും നിരാശനുമായ വിഭീഷണൻ, അനിലൻ, അനലൻ, ഹരൻ, സമ്പാതി എന്നീ വിശ്വസ്തരായ നാലു സേവകരോടൊപ്പം ലങ്കയുപേക്ഷിച്ചു രാമന്റെ മുന്നിൽ എത്തി അഭയം അഭ്യർഥിച്ചു.
പക്ഷി വേഷത്തിലെത്തിയ ശുകൻ ആകാശത്തു നിന്നുകൊണ്ട് സുഗ്രീവനെ വശത്താക്കാൻ ശ്രമിച്ചു.
ശുകന്റെ വാക്കുകൾ കേട്ട് കുപിതനായ സുഗ്രീവൻ വാനാരന്മാരോട് അവനെ പിടികൂടാൻ പറഞ്ഞു.
തന്റെ മീതെ വാനരന്മാരെ കൊണ്ടു ചിറ കെട്ടിച്ചു ലങ്കയിലേക്കു കടക്കാനും, താൻ അതു തിരമാലകൾ മൂലം ചിതറിപ്പോവാതെ പൃഷ്‌ടോപരി താങ്ങി നിർത്തികൊള്ളാമെന്നും വരുണൻ രാമനെ അറിയിച്ചു.
രാമൻ തൊടുത്ത ബ്രഹ്‌മാസ്ത്രത്തെ തന്റെ വടക്കു ഭാഗത്തായി, ക്രൂരരാക്ഷസന്മാർ നിവസിക്കുന്ന ദ്രുമകല്യ എന്ന സ്ഥലം ലക്ഷ്യമാക്കി പ്രയോഗിക്കാൻ വരുണൻ അഭ്യർഥിച്ചു.
വരുണദേവന്റെ നിർദ്ദേശമനുസരിച്ചും രാമന്റെ കല്പനയിലും വിശ്വകർമ്മാവിന്റെ പുത്രനായ നളന്റെ മേൽനോട്ടത്തിലും കോടിക്കണക്കിന് വരുന്ന വാനരപ്പട വൻപാറകളും മുള, കടമ്പു, കരിമ്പന, കരിമരുത്, നീർമരുത്, കുടകപ്പാല തുടങ്ങിയ മരങ്ങളും കടലിലേക്ക് പറിച്ചിട്ടു.
യുദ്ധാരംഭം
ലങ്കയിലെത്തിയ രാമനും സൈന്യവും സുവേല പർവതത്തിന്റെ താഴ്വരയിൽ തമ്പടിച്ചു.
വന്നകാര്യം പൂർത്തികരിച്ചു മടങ്ങാനും കൂടുതൽ എന്തെങ്കിലും അറിയണമെങ്കിൽ വിഭീഷണൻ പറഞ്ഞു തരുമെന്നും, തന്റെ ബാണങ്ങളേറ്റു രാവണനും രാക്ഷസകുലവും ഒടുങ്ങാൻ തയ്യാറാക്കുക എന്നു രാവണനെ അറിയിക്കുക എന്നും രാമൻ അവരോട് പറഞ്ഞ ശേഷം വിട്ടയച്ചു.
സീത പരിത്യാഗം - യാഥാർത്ഥ്യം
പ്രപഞ്ച നന്മയ്ക്കും ധർമ്മ സംസ്ഥാപനത്തിനും അവതാരവേളയിൽ വിഷ്ണു ഭഗവാനും ലക്ഷ്മി ദേവിയും വിരഹം സഹിക്കുന്നു.
അതുപോലെയാണ് ശ്രീരാമനും സീത 
ദേവിയും.
ഒരു രാജ്യത്തിന്റെ സന്താനങ്ങളാണ് അവിടെ വസിക്കുന്ന പ്രജകൾ.
പിതാവിന്റെയും മാതാവിന്റെയും സ്ഥാനമാണ് മഹാരാജാവിനും മഹാറാണിയ്ക്കുമുള്ളത്.
അവരാണ് പ്രജകളുടെ മാതൃക .
അവരുടെ ഓരോ പ്രവൃത്തിയും ജനങ്ങളിൽ സ്വാധീനം ചെലുത്തും.
സീതദേവിയ്ക്ക് നേരെ ആരോപണമുയർന്നപ്പോൾ , സീത ദേവി സ്വയം തന്നെ രാജ്യത്തിനും പ്രജകൾക്കും ഭർത്താവായ ശ്രീരാമനും വേണ്ടി രാജ്യമുപേക്ഷിക്കാൻ തയാറായി .
ഇതിലൂടെ മഹാറാണിയുടെ കർത്തവ്യവും വിവാഹവേളയിൽ ഏത് ദുഃഖത്തിലും ഭർത്താവിനൊപ്പം ഉണ്ടാകുമെന്നും ഭർത്താവിന്റെ നല്ലതിന് വേണ്ടി പ്രവർത്തിക്കുമെന്ന വാക്കും സീത ദേവി പാലിക്കുന്നു.
താൻ കാരണം മറ്റുള്ളവർ തന്റെ ഭർത്താവിനെ അപമാനിക്കുന്നത് ദേവിയ്ക്ക് സഹിക്കാൻ കഴിയില്ലായിരുന്നു.
ഗർഭിണിയായ സീതയെ ഉപേക്ഷിക്കാൻ ശ്രീരാമൻ ഒട്ടും തയാറായിരുന്നില്ല.
എന്നാൽ സീത ദൃഢനിശ്ചയമെടുത്തിരുന്നു.
രാജ്യമുപേക്ഷിച്ച് സീതയോടൊപ്പം പോവാൻ തയാറായാൽ അയോധ്യയിലെ തങ്ങളുടെ  പ്രജകളാകുന്ന സന്താനത്തിന് തെറ്റായ മാതൃകയാണ് കാട്ടികൊടുക്കുന്നതെന്നും സീത രാമനെ ഓർമ്മിപ്പിച്ചു.
തന്റെ അനുജന്മാർ രാജസിംഹാസനം ഏറ്റെടുക്കില്ലെന്നും അദ്ദേഹത്തിന് അറിയാമായിരുന്നു.
ഒടുവിൽ ശ്രീരാമൻ സീതയുടെ നിർണയം അംഗീകരിച്ചു എന്നാൽ സീതയുടെ പക്കൽ നിന്നും ഒരു വാക്ക് അദ്ദേഹം വാങ്ങി.
മറ്റുള്ളവരെല്ലാം സീത സ്വയം രാജ്യം ഉപേക്ഷിച്ചതല്ലെന്നും താൻ കാരണമാണ്  പോവുന്നതെന്നും കരുതണമെന്നാണ് അദ്ദേഹം ആവശ്യപ്പെട്ടത്.
സീത നീറുന്ന മനസ്സോടെ പതിയുടെ ആവശ്യം അംഗീകരിച്ചു.
ഇതിലൂടെ ശ്രീരാമൻ ഉയർത്തിക്കാട്ടാൻ നോക്കുന്നത് സീതയുടെ പാതിവ്രത്യമാണ്.
സീത സ്വയം രാജ്യം ഉപേക്ഷിച്ചു എന്ന് വന്നാൽ തെറ്റ് ചെയ്യാത്ത സീത കുറ്റക്കാരിയാകും.
ഭർത്താവിന്റെ സാമീപ്യം ഏറ്റവും അവശ്യമായ തന്റെ ഗർഭിണിയായ ഭാര്യയെ, ഉപേക്ഷിക്കാൻ സാഹചര്യ സമ്മർദ്ദങ്ങൾ അദ്ദേഹത്തിനെ വിവശനാക്കിയപ്പോൾ, അദ്ദേഹം ആ കുറ്റം സ്വയം ഏറ്റെടുക്കാൻ ആഗ്രഹിച്ചു , വിവാഹ 
വേളയിൽ എത് സാഹചര്യത്തിലും കൂടെയുണ്ടാകും എന്ന വാക്ക് പാലിക്കാൻ കഴിയാത്ത പശ്ചാതാപത്തിൽ.
ദാമ്പത്യ ബന്ധത്തിന്റെ അടിസ്ഥാനം പരസ്പരമുള്ള സ്നേഹവും വിശ്വാസവുമാണ്.
രാമൻ ഒരിക്കൽപോലും സീതയെ അവിശ്വസിച്ചില്ല.
അദ്ദേഹത്തിന്റെ മനസ്സ് മുഴുവൻ സീത മാത്രമായിരുന്നു.
അശ്വമേധ യജ്ഞത്തിൽ ഭാര്യയുടെ സാന്നിധ്യം ആവശ്യമായിരുന്നു, എന്നിരുന്നാൽ കൂടി അദ്ദേഹം വേറെ വിവാഹം ചെയ്തില്ല, സീതയുടെ സ്വർണ പ്രതിമ തന്റെയൊപ്പം വയ്ക്കുകയാണ് ചെയ്തത്.
അതേപോലെ സീത പോയതിന്
ശേഷം രാമൻ രാജകീയ ആർഭാടങ്ങളും ഉപയോഗിച്ചില്ല.
വനത്തിൽ സീത കഴിയുന്ന പോലെ തന്നെ അദ്ദേഹവും സാധാരണ ജീവിതം നയിച്ചു.
അതേപോലെ സുരക്ഷിതമായ വാത്മീകി മഹർഷിയുടെ ആശ്രമ പരിസരത്താണ് സീതയെ ലക്ഷ്മണൻ രാമന്റെ അജ്ഞയാൽ ഉപേക്ഷിച്ചത്.
ഇതിലൂടെയെല്ലാം അദ്ദേഹത്തിന് സീതയോടുള്ള അടങ്ങാത്ത സ്നേഹമാണ് കാണാൻ സാധിക്കുന്നത് .
ഇതാണ് ശ്രീരാമനെ മര്യാദ പുരുഷോത്തമനാക്കി മാറ്റുന്നത്.
അതേപേലെ സീതയെ പതിവ്രതാ രത്‌നമാക്കുന്നതും.
അതേ പോലെ രണ്ടാമതൊരു അഗ്നിപരീക്ഷയ്ക്ക് രാമൻ സീതയെ കൊണ്ട് ചെയ്യിപ്പിക്കാൻ തയാറായില്ല.
അങ്ങനെ ചെയ്താൽ ഭാവിയിലും സ്ത്രീകൾ ചെറിയ തെറ്റിന് പോലും അഗ്നിപരീക്ഷ ചെയ്യേണ്ടതായി വരും.
ഇങ്ങനെ തെറ്റായ ഒരു സന്ദേശം ഭാവി തലമുറയ്ക്ക് കൊടുക്കാൻ അദ്ദേഹം ആഗ്രഹിച്ചില്ല.
ശ്രീരാമനും സീതയും അവരുടെ ഒരുമിച്ചുള്ള ജീവിതം പ്രജകളുടെ ക്ഷേമത്തിനായി ത്യാഗം ചെയ്തു.
സ്വാർത്ഥതയേതുമില്ലാത്ത ശ്രീരാമൻ എന്നും മാതൃക ഭരണാധികാരിയാണ് .
സീത പരിത്യാഗത്തിലൂടെ തന്റെ പുത്രന്മാർ സഹിക്കേണ്ടി വരുമായിരുന്ന പഴിയിൽ നിന്നും ശ്രീരാമൻ അവരെ സംരക്ഷിച്ചു.
അതേപോലെ  വാത്മീകി ആശ്രമം പോലെയൊരു ശ്രേഷ്ഠമായ സ്ഥലമാണ് തന്റെ പുത്രന്മാർക്ക് വേണ്ടി അദ്ദേഹം തിരഞ്ഞെടുത്തത്.
ഇതിലൂടെ ശ്രീരാമൻ എന്ന സ്നേഹനിധിയായ പിതാവിനെയാണ് കാണുന്നത്.
സീതയും രാമനും രണ്ടല്ല മറിച്ച്  ഒന്നാണ്.
ഇരുവരും രണ്ട് ശരീരമെങ്കിലും ഒരു മനമാണ്.
അതുകൊണ്ടുതന്നെയാണ് സീതയുടെ നാമം രാമനു മുന്നിൽ ഉച്ചരിക്കുന്നത്.
സീതയെയും രാമനെയും യഥാർത്തതിൽ മനസ്സിലാക്കത്തവരാണ് രാമന്റെ പ്രവൃത്തിയെ പഴിക്കുന്നത്.
സീതയും രാമനും ഒരിക്കലും വേർപിരിയുന്നില്ല.
ഭൂമിപ്രവേശം നടത്തിയ സീതയും സരയൂ നദിയിൽ ഭൗതികദേഹം ഉപേക്ഷിച്ച ശ്രീരാമനും വൈകുണ്ഡത്തിൽ വെച്ച് സംഗമം ഉണ്ടാവുന്നു.
ധർമപാലനത്തിന് വേണ്ടിയുള്ള ഭഗവാൻ വിഷ്ണുവിന്റെ ലീലകളാണ് എല്ലാം.
‘രാമായ രാമഭദ്രായ രാമചന്ദ്രായ വേധസേ രഘുനാഥായ നാഥായ സീതായപതയേ നമഃ‘
’ഹരേ രാമ ഹരേ രാമ രാമ രാമ ഹരേ ഹരേ 
ഹരേ കൃഷ്ണ ഹരേ കൃഷ്ണ കൃഷ്ണ കൃഷ്ണ ഹരേ ഹരേ‘
’ആപദാമപഹർത്താരം ദാതാരം സർവസമ്പദാം ലോകാഭിരാമം ശ്രീരാമം ഭൂയോ ഭൂയോ നമാമ്യഹം കേരളത്തിലെ പ്രധാന ക്ഷേത്രങ്ങൾ തൃപ്രയാർ ശ്രീരാമസ്വാമിക്ഷേത്രം , തൃശ്ശൂർ തൃശൂർ വടക്കുംന്നാഥ ക്ഷേത്രം (ശ്രീരാമൻ ഇവിടുത്തെ പ്രധാന പ്രതിഷ്ഠകളിൽ ഒന്നാണ്) തിരുവില്വാമല ശ്രീ വില്വാദ്രിനാഥ ക്ഷേത്രം , തൃശ്ശൂർ കടവല്ലൂർ ശ്രീരാമസ്വാമി ക്ഷേത്രം , കുന്നംകുളം , തൃശ്ശൂർ ചടയമംഗലം ജടായു-രാമക്ഷേത്രം , കൊല്ലം രാമപുരം ശ്രീരാമസ്വാമിക്ഷേത്രം, കോട്ടയം രാമപുരം ശ്രീരാമസ്വാമിക്ഷേത്രം, മലപ്പുറം ആലത്തിയൂർ ശ്രീരാമ ഹനുമാൻ ക്ഷേത്രം , മലപ്പുറം തൃപ്പൂണിത്തുറ ശ്രീരാമസ്വാമിക്ഷേത്രം , എറണാകുളം മാമ്മലശ്ശേരി ശ്രീരാമസ്വാമിക്ഷേത്രം , എറണാകുളം വെളിനെല്ലൂർ ശ്രീരാമസ്വാമിക്ഷേത്രം , ഓയൂർ , കൊല്ലം തേനാരി ശ്രീരാമസ്വാമി ക്ഷേത്രം , എലപ്പുള്ളി , പാലക്കാട്‌ പൂങ്കുന്നം സീതാരാമസ്വാമിക്ഷേത്രം , തൃശ്ശൂർ തിരുവങ്ങാട് ശ്രീരാമസ്വാമിക്ഷേത്രം , തലശ്ശേരി , കണ്ണൂർ രാഘവപുരം (ഹനുമാരമ്പലം) ക്ഷേത്രം , ചെറുതാഴം , കണ്ണൂർ തിരുവാറ്റ ശ്രീരാമ-ഹനുമാൻ ക്ഷേത്രം , കോട്ടയം വെന്നിമല ശ്രീരാമ-ലക്ഷ്മണ ക്ഷേത്രം , കോട്ടയം തിരുമണിവെങ്കിടപുരം ശ്രീരാമസ്വാമിക്ഷേത്രം , വൈക്കം , കോട്ടയം ഭജനമഠം ശ്രീരാമസ്വാമി ക്ഷേത്രം, പണിമൂല, തിരുവനന്തപുരം ശ്രീപദ്മനാഭസ്വാമി ക്ഷേത്രം, തിരുവനന്തപുരം (ശ്രീരാമൻ ഉപദേവൻ) വർക്കല ജനാർദ്ദനസ്വാമി ക്ഷേത്രം, തിരുവനന്തപുരം (ശ്രീരാമൻ ഉപദേവൻ) വെട്ടയ്ക്കൽ ശ്രീരാമസ്വാമി ക്ഷേത്രം, ചേർത്തല, ആലപ്പുഴ (ഹനുമാൻ ഉപദേവൻ) രാമക്കൽ മേട് ശ്രീരാമ-ദുർഗ്ഗാ ഭഗവതി ക്ഷേത്രം, ഇടുക്കി ഇവയും കാണുക രാമായണം സീത അവലംബം
Rama എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അന്ത്രയോസ് ശ്ലീഹാ ഇംഗ്ലീഷ് വിലാസം https://ml.wikipedia.org/wiki/Saint_Andrew ശ്ലീഹന്മാർ പത്രോസ് ശ്ലീഹാ അന്ത്രയോസ് ശ്ലീഹാ സെബദിപുത്രനായ യാക്കോബ് ശ്ലീഹാ യോഹന്നാൻ ശ്ലീഹാ ഫിലിപ്പോസ് ശ്ലീഹാ ബർത്തലോമിയോ ശ്ലീഹാ തോമാ ശ്ലീഹാ മത്തായി ശ്ലീഹാ ഹെൽപ്പൈയുടെ (അല്ഫായിയുടെ) പുത്രനായ യാക്കോബ് ശ്ലീഹാ യൂദാ ശ്ലീഹാ കനാന്യനായ ശീമോൻ ശ്ലീഹാ മത്ഥിയാസ് ശ്ലീഹാ ( യൂദാ ഇസ്ക്കറിയോത്തായ്ക്ക് പകരം തെരഞ്ഞെടുക്കപ്പെട്ടു.) This box: view talk edit
യേശു ക്രിസ്തുവിന്റെ പന്ത്രണ്ട് അപ്പസ്തോലന്മാരിൽ ഒരാളായിരുന്നു അന്ത്രയോസ് ശ്ലീഹാ (ഇംഗ്ലീഷ്: Andrew ).
മറ്റൊരു അപ്പസ്തോലനായ പത്രോസ് ശ്ലീഹായുടെ സഹോദരനാണ് ഇദ്ദേഹം.
യേശു ആദ്യമായി വിളിച്ചു ചേർത്ത അപ്പസ്തോലൻ ഇദ്ദേഹമാണ്.
അതിനാൽ ആദിമസഭയുടെ പാരമ്പര്യത്തിൽ 'ആദ്യം വിളിക്കപ്പെട്ടവൻ' എന്ന അർത്ഥത്തിൽ ഇദ്ദേഹത്തെ പ്രോട്ടക്ലെറ്റോസ് എന്ന് പരാമർശിച്ചിരുന്നു.
ബൈസാന്ത്യൻ ഓർത്തഡോക്സ് പാരമ്പര്യത്തിൽ കോൺസ്റ്റന്റീനോപ്പാളിലെ എക്യൂമെനിക്കൽ പാത്രിയർക്കീസിനെ അന്ത്രയോസ് ശ്ലീഹായുടെ അപ്പസ്തോലിക പിൻഗാമിയായി വിശേഷിപ്പിക്കുന്നു.
അന്ത്രയോസ് ഗലീലിയിലെ ബെത്‌സെയ്ദായിൽ ജനിച്ചു.
യോന എന്നായിരുന്നു അദ്ദേഹത്തിന്റെ പിതാവിന്റെ പേര്.  'അന്ത്രയോസ്'  (ഗ്രീക്ക്: Ανδρέας, അന്ത്രേയാസ് , " ആണത്തമുള്ളവൻ , ധീരൻ ) എന്നത് യഹൂദന്മാർ ഉപയോഗിച്ചു വന്ന ഗ്രീക്ക് പേരാണ്.
തിബര്യാസ് എന്നു കൂടി അറിയപ്പെടുന്ന ഗലീല കടൽത്തീരത്ത്  താമസിച്ചിരുന്ന യഹൂദരിൽ ഗ്രീക്ക് സ്വാധീനം പ്രകടമായിരുന്നു.
സ്നാപക യോഹന്നാന്റെ ശിഷ്യന്മാരിൽ ഒരാളായിരുന്നു അന്ത്രയോസ്.
യേശുവിന്റെ ശിഷ്യനാകുന്നതിനു മുൻപ്‌ ഇദ്ദേഹം ഒരു മത്സ്യത്തൊഴിലാളിയായിരുന്നു.
അന്ത്രയോസ് അവിവാഹിതനായിരുന്നുവെന്നും സഹോദരനായിരുന്ന പത്രോസിനൊപ്പമാണ് താമസിച്ചിരുന്നതെന്നും വിശ്വസിക്കപ്പെടുന്നു.
ഇതാ ലോകത്തിന്റെ പാപങ്ങൾ വഹിക്കുന്ന ദെവത്തിന്റെ കുഞ്ഞാട് എന്ന് സ്നാപകയോഹന്നാൻ യേശുവിനെക്കുറിച്ച് വിശേഷണം നൽകിയപ്പോൾ മുതൽ അന്ത്രയോസ് യേശുവിനെ അനുഗമിക്കുവാൻ ആഗ്രഹിച്ചിരുന്നു.
യേശുവിനോടൊപ്പം ഒരു ദിവസം താമസിച്ച ശേഷം അന്ത്രയോസ് പത്രോസിന്റെയടുത്തെത്തി അദ്ദേഹത്തെ യേശുവിന്റെ അടുക്കലേക്ക് കൂട്ടിക്കൊണ്ടു പോയി.
വരൂ, നിങ്ങളെ ഞാൻ മനുഷ്യരെ പിടിക്കുന്നവരാക്കാം എന്നുദ്ധരിച്ചു കൊണ്ട് യേശു തന്റെ പ്രഥമ ശിഷ്യന്മാരെ തിരഞ്ഞെടുക്കുമ്പോൾ അന്ത്രയോസും അവരോടൊപ്പമുണ്ടായിരുന്നുവെന്ന് വിശ്വസിക്കപ്പെടുന്നു.
അഞ്ചപ്പത്താൽ യേശു അയ്യായിരം പേരുടെ വിശപ്പടക്കുന്ന സംഭവത്തിൽ ജനക്കൂട്ടത്തിൽ ഒരു ബാലന്റെ പക്കൽ അപ്പമുണ്ടെന്ന് യേശുവിനോടറിയിക്കുന്നത് അന്ത്രയോസാണ്.
കൂടാതെ ബൈബിളിൽ വിവരിക്കുന്ന കാനായിലെ കല്യാണവിരുന്നിലും അന്ത്രയോസ് യേശുവിനൊപ്പം കാണപ്പെട്ടു.
വിശുദ്ധ അന്ത്രയോസിന്റെ ക്രൂശീകരണം , 16-ആം നൂറ്റാണ്ടിലെ ഒരു ചിത്രം
യേശുവിന്റെ കുരിശുമരണത്തിനു ശേഷം അന്ത്രയോസ് ജെറുസലേമിൽ പത്രോസിനൊപ്പം വസിച്ചിരുന്നു.
പിന്നീട് അദ്ദേഹം അറേബ്യ , ലബനോൻ , ജോർദാൻ , തുർക്കി , റഷ്യ തുടങ്ങിയ ദേശങ്ങളിൽ സുവിശേഷപ്രഘോഷണത്തിൽ ഏർപ്പെട്ടു.
മൂന്നാംനൂറ്റാണ്ടിൽ രചിക്കപ്പെട്ട ശ്ലീഹന്മാരുടെ പ്രബോധനങ്ങൾ എന്ന ഗ്രന്ഥത്തിൽ നിക്കോമേദിയാ എന്ന ദേശത്ത് അദ്ദേഹം മെത്രാന്മാരെ നിയോഗിച്ചതായി പറയുന്നു.
ഗ്രീസിലെ അഖായിലുള്ള പത്രാസ് എന്ന സ്ഥലത്ത് വെച്ച് അന്ത്രയോസിനെ കുരിശിൽ തറച്ചു കൊന്നുവെന്ന് കരുതപ്പെടുന്നു.
ഇദ്ദേഹത്തെ X-ആകൃതിയിലുള്ള കുരിശിലാണ് തറച്ചത് എന്ന് വിശ്വസിക്കുന്നു.
അതിനാൽ ഈ ആകൃതിയിലുള്ള കുരിശിനെ സെന്റ്.
ആന്റ്ഡ്രൂസ് കുരിശ് എന്ന് പറഞ്ഞു വരുന്നു.
റഷ്യയിലുള്ള സ്കീതിയ എന്ന സ്ഥലത്തു വച്ചാണ് ഇദ്ദേഹത്തെ കുരിശിൽ തറച്ച് കൊന്നതെന്ന മറ്റൊരു അഭിപ്രായവുമുണ്ട്.
പാശ്ചാത്യ-പൗരസ്ത്യ സഭകൾ നവംബർ 30-ന് ഇദ്ദേഹത്തിന്റെ ഓർമ്മ ദിനമാചരിക്കുന്നു.
പുറത്തേക്കുള്ള കണ്ണികൾ Saint Andrew എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Life and Miracles of St. Andrew The Apostle St. Andrew in the National Archives of Scotland Archived 2013-09-16 at the Wayback Machine Andreas: The Legend of St. Andrew translated by Robert Kilburn Root, 1899, from Project Gutenberg Paintings and Statues of Saint Andrew in Malta and around the world അവലംബങ്ങൾ
സീത ഇംഗ്ലീഷ് വിലാസം https://ml.wikipedia.org/wiki/Sita
രാമായണത്തിലെ കഥാനായികയും ശ്രീരാമചന്ദ്രന്റെ പത്നിയുമാണ് സീത .
മിഥില തലസ്ഥാനമാക്കി വിദേഹ രാജ്യം ഭരിച്ചിരുന്ന സീരധ്വജന്റെയും  (ജനകൻ) സുനയനയുടെയും വളർത്തുപുത്രിയാണ് സീത .
സീരധ്വജൻ നിലമുഴുമ്പോൾ കിട്ടിയതിനാൽ സീത , ഭൂമീദേവിയുടെ മകളാണെന്നാണ്‌ വിശ്വാസം.
വിഷ്ണുപത്നിയും ഐശ്വര്യത്തിന്റെ ദേവിയുമായ മഹാലക്ഷ്മിയുടെ അവതാരമാണ് സീത .
സീതാരാമായണത്തിൽ സഹസ്രമുഖരാവണനെ വധിക്കാൻ ഉഗ്രരൂപിണിയായ കാളിയായി സീത മാറിയെന്നും ഐതിഹ്യമുണ്ട് .
സീതയുടെ ഇളയ സഹോദരിയാണ് ഊർമ്മിള.
സീതയുടെ മക്കളാണ് ലവനും കുശനും .
സീതയുടെ മറ്റ് നാമങ്ങൾ ജാനകി : ജനകന്റെ പുത്രി മൈഥിലി : മിഥിലയുടെ രാജകുമാരി വൈദേഹി :വിദേഹ രാജ്യത്തിന്റെ രാജകുമാരി ജനനം വിവാഹം വനവാസം അപഹരണം ഹനുമൽ സംഗമം രാവണ നിഗ്രഹവും രാമനുമായുളള പുനസമാഗമവും ആരോപണവും വനവാസവും ലവകുശന്മാർ ഭൂമി പ്രവേശം സീത പരിത്യാഗം - യാഥാർത്ഥ്യം
മൈഥിലി എന്ന പേരിലുള്ള ഭാഷയെക്കുറിച്ച് അറിയുവാൻ മൈഥിലി ഭാഷ കാണുക.
↑ http://www.mythfolklore.net/india/encyclopedia/sita.htm
മത്തായി ശ്ലീഹാ ഇംഗ്ലീഷ് വിലാസം https://ml.wikipedia.org/wiki/Saint_Matthew
യേശു ക്രിസ്തുവിന്റെ പന്ത്രണ്ട് അപ്പസ്തോലന്മാരിൽ ഒരാളാണ് മത്തായി ശ്ലീഹാ .
ഹൽപ്പേയസ് എന്നൊരാളിന്റെ മകനായിരുന്ന വിശുദ്ധ മത്തായി ഒരു ചുങ്കക്കാരനായിരുന്നു .
ഹൽപ്പെയുടെ പുത്രനായ മത്തായി , ഹൽപ്പെയുടെ പുത്രനായ ലേവി എന്നീ രണ്ടു വിധത്തിൽ മറ്റു സുവിശേഷകൻമാർ മത്തായി ശ്ലീഹയെ വിളിക്കുന്നു.
ലേവി എന്ന നാമം മത്തായി എന്ന് യേശു മാറ്റി നൽകിയതാണെന്നും എന്നാൽ തിരിച്ചാണെന്നും രണ്ടു വാദങ്ങളുണ്ട്.
ബൈബിൾപുതിയ നിയമത്തിലെ ആദ്യ ഗ്രന്ഥമായ മത്തായിയുടെ സുവിശേഷം ഇദ്ദേഹം  രചിച്ചതാണെന്നു വിശ്വസിക്കപ്പെടുന്നു.
എങ്കിലും ഇതിനെക്കുറിച്ച് ചില തർക്കങ്ങൾ നിലനിൽക്കുന്നുണ്ട്.
മർക്കോസ് , ലൂക്കാ എന്നീ അപ്പൊസ്തോലന്മാരുടെ ഗ്രന്ഥങ്ങളിൽ, ഗലീലിക്കടുത്തുള്ള കഫർണാമിൽ വസിച്ചിരുന്ന ഒരു ചുങ്കക്കാരനായിരുന്നു മത്തായി എന്നു പറഞ്ഞിരിക്കുന്നു.
യേശു കഫർണാമിൽ തളർവാത രോഗിയെ സുഖപ്പെടുത്തിയ സംഭവത്തിനു ശേഷമാണ് മത്തായിയോട് തന്നെ അനുഗമിക്കുവാൻ ആവശ്യപ്പെടുന്നതെന്ന് മർക്കോസിന്റെ ഗ്രന്ഥത്തിൽ പരാമർശിക്കുന്നു:- അവൻ കടന്നുപോയപ്പോൾ ഹൽപൈയുടെ പുത്രനായ ലേവി ചുങ്കസ്‌ഥലത്ത്‌ ഇരിക്കുന്നതുകണ്ട്‌ അവനോടു പറഞ്ഞു: എന്നെ അനുഗമിക്കുക.
അവൻ എഴുന്നേറ്റ്‌ യേശുവിനെ അനുഗമിച്ചു.
(മാർക്കോസ്:2, 13-15) മരണം
മത്തായിയുടെ അന്ത്യത്തെക്കുറിച്ച് പലതരത്തിലുള്ള വിശ്വാസങ്ങൾ നിലനിൽക്കുന്നു.
അദ്ദേഹത്തിന്റെ മരണം എത്യോപ്യയിലാണെന്നും , ഇറാനിലാണെന്നും അതല്ല റോമാ സാമ്രാജ്യത്തിലാണെന്നും പലതരത്തിൽ വിശ്വസിക്കപ്പെടുന്നു.
ഡി. ആറാം നൂറ്റാണ്ടിൽ രചിക്കപ്പെട്ട മത്തായിയുടെ രക്തസാക്ഷിത്വം എന്ന പുസ്തകത്തിൽ നരഭോജികൾ അദ്ദേഹത്തെ ആക്രമിച്ചു കൊലപ്പെടുത്തുകയായിരുന്നെന്ന് എഴുതിയിരിക്കുന്നു.
യേശുവിനാൽ സ്വപ്നദർശനം ലഭിച്ച മത്തായി നരഭോജികളെ മാനസാന്തരപ്പെടുത്തുവാനായി തിരിച്ചു.
അവരുടെ പടിക്കലെത്തിയ മത്തായി പിശാചു ബാധിച്ച ഒരു സ്ത്രീയെയും രണ്ടു മക്കളെയും കാണുകയും അവർക്ക് സൗഖ്യം നൽകുകയും ചെയ്തു.
തുടർന്ന് സുവിശേഷപ്രഘോഷണവും നടത്തി.
എന്നാൽ നരഭോജികളുടെ രാജാവായ ഫുൾബനൂസ് കോപാകുലനായി മത്തായിയെ കുരിശിൽ തറച്ചു തീ കൊളുത്തി.
എന്നാൽ തീജ്വാലകൾ സർപ്പത്തിന്റെ ആകൃതിയിൽ രാജാവിന്റെ ശരീരത്തിൽ ചുറ്റി.
ഭയാകുലനായ രാജാവ് മത്തായിയോട് സഹായം ആവശ്യപ്പെടുകയും അദ്ദേഹം അവയെ പിന്തിരിപ്പിക്കുകയും ചെയ്തു.
എന്നാൽ മത്തായി കുരിശിൽ കിടന്നു രക്തസാക്ഷിത്വം വരിച്ചെന്നു ഗ്രന്ഥത്തിൽ പ്രതിപാദിക്കുന്നു.
അന്ത്രയോസിന്റെയും മത്തായിയുടെയും നടപടി എന്ന മറ്റൊരു ഗ്രന്ഥത്തിലും ഇതിനോടു സാമ്യമുള്ള രീതിയിൽ അന്ത്യം വിവരിച്ചിരിക്കുന്നു.
അദ്ദേഹത്തിന്റെ അന്ത്യത്തെക്കുറിച്ച് മറ്റു വിവരങ്ങൾ നിലവിൽ ലഭ്യമല്ല.
മത്തായിയുടെ തിരുനാൾ പൗരസ്‌ത്യ സഭകൾ നവംബർ 16-നും പാശ്ചാത്യ സഭകൾ സെപ്റ്റംബർ 21-നും ആഘോഷിക്കുന്നു.
അവലംബം പുറത്തേക്കുള്ള കണ്ണികൾ Saint Matthew എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
St Matthew the Apostle from The Golden Legend Apostle and Evangelist Matthew Orthodox icon and synaxarion Synaxis of the Holy Apostles
ശിവരാത്രിമാഹാത്മ്യം This article does not cite any sources .
Find sources: "ശിവരാത്രിമാഹാത്മ്യം" – news · newspapers · books · scholar · JSTOR ( Learn how and when to remove this message )
150 ശീലുകൾ ഉള്ള കാവ്യാമാണിത്.
സ്കന്ദ പുരണത്തിലെ ഈശാന മാഹാത്മ്യത്തിൽ നിന്നാണ് ഇതിലിലെ കഥ സ്വീകരിച്ചിരിക്കുന്നത്.
ശിവോപാസനയുടെ മാഹാത്മ്യത്തെ പ്രകീർത്തിക്കുന്ന കൃതി.
വൈറ്റ് ഡ്രിൻ ഇംഗ്ലീഷ് വിലാസം https://ml.wikipedia.org/wiki/White_Drin White Drin river and its canyon
കൊസോവോ വടക്കൻ അൽബേനിയ എന്നിവിടങ്ങളിലൂടെ ഒഴുകുന്ന 140 കിലോമീറ്റർ (87 മൈൽ) നീളമുള്ളതും ഡ്രിൻ നദിയുടെ പ്രധാന നീർച്ചാലുമായ നദിയാണ് വൈറ്റ് ഡ്രിൻ ( അൽബേനിയൻ : Drini i Bardhë , Serbian : Бели Дрим / Beli Drim ).
പ്രവാഹം കൊസോവോ
വൈറ്റ് ഡ്രിന്നിന്റെ ആർക്ക് ആകൃതിയിലുള്ള 122 കിലോമീറ്റർ (76 മൈൽ) ദൈർഘ്യമുള്ള പ്രവാഹമായ കൊസോവോ വിഭാഗം പൂർണ്ണമായും കൊസോവോയുടെ സെമി കാർസ്റ്റ് ഭാഗത്താണ് ഒഴുകുന്നത്.
പെജ പട്ടണത്തിന്റെ വടക്ക് ഭാഗത്തുള്ള ഷ്ലെബ് പർവ്വതത്തിന്റെ തെക്കൻ ചരിവുകളിലാണ് നദി ഉത്ഭവിക്കുന്നത്.
റഡാവസ്ക ഗുഹയ്ക്കടുത്താണ് നദിയുടെ നീരുറവകൾ.
ഗുഹ മൾട്ടി ലെവൽ ആണ്.
കൂടുതൽ പര്യവേക്ഷണം ചെയ്യപ്പെടുന്നില്ല.
അതിനകത്ത് ഒരു തടാകവുമുണ്ട്.
കുറിപ്പുകൾ അവലംബം Jovan Đ.
Marković (1990): Enciklopedijski geografski leksikon Jugoslavije ; Svjetlost-Sarajevo; ISBN 978-86-01-02651-3 പുറത്തേക്കുള്ള കണ്ണികൾ White Drin എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
അക്രോനിക്കിയ ഇംഗ്ലീഷ് വിലാസം https://ml.wikipedia.org/wiki/Acronychia
റൂട്ടേസീ സസ്യകുടുംബ ത്തിലെ 44 സ്പീഷിസ് സസ്യങ്ങൾ ഉള്ള ഒരു ജനുസ് ആണ് അക്രോനിക്കിയ ( Acronychia ).
ചൈന, തെക്കുകിഴക്കൻ ഏഷ്യ, ഇന്ത്യ, മലേഷ്യ, ഇന്തോനേഷ്യ , ആസ്ത്രേലിയ, പശ്ചിമ പസഫിക് സമുദ്രത്തിലെ ദ്വീപുകൾ എന്നിവിടങ്ങളിൽ ഈ ജനുസിലെ അംഗങ്ങളെ കണ്ടുവരുന്നു.
മറ്റു റൂടേസീ അംഗങ്ങളെപ്പോലെ ഇവയുടെ ഇലകളിലും ഗന്ധമുള്ള ചില എണ്ണയുടെ അംശമുണ്ട്.
ഇവയിലെ 19 സ്പീഷിസുകൾ ഉള്ള ഓസ്ട്രേലിയയിൽ ഇവയെ ആസ്പനുകൾ എന്നാണു വിളിക്കുന്നത്.
Acronychia baeuerlenii ഉം Acronychia littoralis ഉം വിരളമായ ആസ്ത്രേലിയൻ സ്പീഷിസുകൾ ആണ്.
ഏഷ്യയിൽ വ്യാപകമായി കാണപ്പെടുന്ന മുട്ടനാറി ധരാളം ഔഷധഗുണമുള്ള ഒരു മരമാണ്.
സ്പീഷിസുകൾ Acronychia aberrans – Australia Acronychia acidula – Australia Acronychia acronychioides – Australia Acronychia acuminata – Australia Acronychia albiflora – Samoa Acronychia andrewsi Acronychia anomala Acronychia baeuerlenii – Australia Acronychia imperforata – Australia Acronychia laevis – Australia Acronychia littoralis – Australia Acronychia oblongifolia – Australia Acronychia octandra – Australia Acronychia pedunculata – South and Southeast Asia Acronychia porteri – Malaysia and Singapore Acronychia pubescens – Australia Acronychia suberosa – Australia Acronychia trifoliolata Acronychia wilcoxiana – Australia പുറത്തേക്കുള്ള കണ്ണികൾ Photograph of the fruit of A. littoralis Photographs of flowers and fruits of Acronychia imperforata Media related to Acronychia at Wikimedia Commons Acronychia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
റൂട്ടേസീ ഇംഗ്ലീഷ് വിലാസം https://ml.wikipedia.org/wiki/Rutaceae
160 ജനുസുകളിലായി 1600-ലേറെ സ്പീഷിസുകൾ അടങ്ങിയിട്ടുള്ള ഒരു സസ്യകുടുംബമാണ് റൂട്ടേസീ (Rutaceae).
നാരകങ്ങൾ എല്ലാം ഈ കുടുംബത്തിലെ അംഗങ്ങളാണ്.
ഇലയ്ക്കും പൂക്കൾക്കും തീക്ഷ്ണഗന്ധമുള്ള റൂട്ടേസീ കുടുംബത്തിൽ കുറ്റിച്ചെടികളും ചെറുമരങ്ങളും കാണപ്പെടുന്നു.
സിട്രസ് എന്ന ജീനസാണ് സാമ്പത്തികമായി ഏറ്റവും പ്രാധാന്യമുള്ളത്.
ഓറഞ്ച് , ചെറുനാരങ്ങ , മുസമ്പി , കറിവേപ്പ് എന്നിവ റൂട്ടേസീ കുടുംബത്തിലെ പ്രധാന അംഗങ്ങളിൽ ചിലതാണ്.
മിക്ക സ്പീഷിസുകളും മരങ്ങളോ കുറ്റിച്ചെടികളോ ആയ ഈ സസ്യകുടുംബത്തിന്റെ ഇലകളിൽ തീവ്രഗന്ധമുള്ള ഒരുതരം എണ്ണ ഉൽപ്പാദിപ്പിക്കുന്ന അറകളുണ്ട്.
ചില ചെടികൾക്ക് മുള്ളുകളുണ്ട്.
പലചെടികളും ഔഷധഗുണമുള്ളവയാണ്.
ഭക്ഷണമായി ഉപയോഗിക്കുന്ന ധാരാളം സസ്യങ്ങൾ ഈ കുടുംബത്തിലുണ്ട്.
കേരളത്തിൽ കാണുന്ന കിളിവാലൻ ചിത്രശലഭങ്ങളിലെ കൃഷ്ണശലഭം , ബുദ്ധമയൂരി , നാരകക്കാളി , ചുട്ടിക്കറുപ്പൻ , മലബാർ റാവൻ , പുള്ളിവാലൻ , ചുട്ടിമയൂരി , നാരക ശലഭം എന്നിവ റൂട്ടേസീ കുടുംബത്തിലെ സസ്യങ്ങളിലാണ് മുട്ടയിട്ടു വളരുന്നത്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Rutaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Rutaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അരൂത ഇംഗ്ലീഷ് വിലാസം https://ml.wikipedia.org/wiki/Ruta_chalepensis
ഉണക്കിയ പഴങ്ങൾ.
അധികം ഉയരം വയ്ക്കാത്ത ഒരു ഔഷധസസ്യമാണ്‌ അരൂത .
സംസ്കൃതത്തിൽ സന്താപഃ എന്ന് അറിയപ്പെടുന്ന അരൂതയുടെ ആംഗലേയ നാമം Garden Rue എന്നാണ്‌.
ഈ സസ്യത്തിന്റെ ഇലകളും കൊമ്പുകളും വളരെ മൃദുവാണ്‌.
അരൂതച്ചെടി തോട്ടങ്ങളിൽ വച്ചുപിടിപ്പിച്ചാൽ പാമ്പുകൾ വരില്ല എന്നാണ്‌ വിശ്വാസം .
(പക്ഷേ അതിതുവരെ ശാസ്ത്രീയമായി തെളിയിച്ചിട്ടില്ല) പേരിനുപിന്നിൽ
അരൂത ഏതെങ്കിലും വീടുകളിൽ നിന്നാൽ ആ വീട്ടിൽ ആർക്കും അപസ്മാരം വരില്ല എന്നും വിശ്വസിക്കുന്നു, കാരണം ആർക്കെങ്കിലും അപസ്മാരം വന്ന് വീഴാൻ തുടങ്ങുമ്പോൾ അരുത് വീഴരുത് എന്നു പറയാൻതക്ക ഔഷധമൂല്യം ഉള്ള ചെടിയാണിത് .
ഇങ്ങനെ അരുത് എന്നുള്ളതിനാൽ അരൂത എന്നപേര്‌ വന്നെതെന്നാണ്‌ ഇതിന്റെ പേരിലെ ഐതിഹ്യം.
ഇംഗ്ലീഷിൽ ഗാർഡൻ റൂ എന്നും സംസ്കൃതത്തിൽ സന്താപഃ എന്നും പറയുന്നു.
റൂട്ടാഗ്രാവിയോലൻസ് എന്നാണ് ശാസ്ത്രനാമം.
റൂട്ടേസി എന്ന കുടുംബത്തിൽ പെടുന്നു.
നാഗത്താലി എന്നും പേരുണ്ട്.
ഈ സസ്യത്തിന്റെ ഇലകൾ കൈക്കുള്ളിൽ വച്ച് തിരുമ്മിയാൽ അവയ്ക്ക് കാച്ചിയ വെളിച്ചെണ്ണയുടെ മണം അനുഭവപ്പെടുന്നു.
കൂടാതെ ഈ ഇലകളിൽ നിന്നും ഉത്പാദിപ്പിക്കുന്ന എണ്ണ ഔഷധഗുണമുള്ളതുമാണ്‌.
നേത്രരോഗങ്ങൾക്ക് ഈ സസ്യത്തിന്റെ ഇലകൾ കഴുത്തിൽ കെട്ടിയിട്ടാൽ ആശ്വാസം ലഭിക്കും എന്നും വിശ്വസിക്കുന്നു.
കുട്ടികൾക്കുണ്ടാകുന്ന അപസ്മാരത്തിന്‌ അരുതയിലയിൽ കാണപ്പെടുന്ന ഗുളിക രൂപത്തിലുള്ള പുഴുക്കളെ എണ്ണയിൽ തിളപ്പിച്ച് ദിവസത്തിൽ ഒരുനേരം 10 തുള്ളികൾ വീതം നൽകിയാൽ ആശ്വാസം ലഭിക്കും എന്ന് പറയപ്പെടുന്നു .
ഗുണം : തീക്ഷണം
തൈലം, ഇല ഔഷധങ്ങൾ
കുട്ടികളിലെ അപസ്മാരം  പ്രതേകിച്ചും 10 വയസ്സിൽ താഴെ പ്രായമുള്ള കുട്ടികളിലെ അപസ്മാരം, പനി , ശ്വാസംമുട്ടൽ എന്നീ അസുഖങ്ങൾക്ക്, അരൂത സമൂലം ഇടിച്ചുപിഴഞ്ഞെടുത്ത നീരിൽ സമം വെളിച്ചെണ്ണയും പശുവിൻ നെയ്യ്ചേർത്ത് അരൂതയുടെ ഇലതന്നെ അരച്ച് കൽക്കം ചേർത്ത് ചെറിയ ചൂടിൽ വേവിച്ച് കട്ടിയാകമ്പോൾ അരിച്ച് ; ഒരു തവണ ഏഴോ പതിനാലോ തുള്ളിവീതം കഴിക്കുകയും, ശരീരമാസകലം പുരട്ടുകയും ചെയ്താൽ ആശ്വാസം ലഭിക്കും.
കൂടാതെ ഈ ഔഷധം അതിസാരം , വയറുവേദന തുടങ്ങിയ അസുഖങ്ങൾക്കും ഉപയോഗപ്രദമാണ്‌ .
കുട്ടികൾക്കുണ്ടാകുന്ന ശ്വാസം മുട്ടലിന്‌ പ്രതിവിധിയായി അരൂതയില ഉണക്കി കത്തിച്ച ആവി ശ്വസിച്ചാൽ മതിയാകും.
കുട്ടികളുടെ കോച്ചിവലി, ശ്വസന സംബന്ധമായ അസുഖം,കഫത്തിറ്റെ ജ്വരം എന്നിവയ്ക്കും ചിലതരം ഉന്മാദത്തിനും അരൂതയിലയുടെ നീര്‌ നൽകിയാൽ മതിയാകും .
അരൂതയില ഉണക്കിപ്പൊടിച്ച് ഏലത്തിരി , ജാതിക്ക , ഗ്രാമ്പു എന്നിവ ചേർത്ത് പൊടിച്ച് അജീർണ്ണം എന്ന അസുഖത്തിന്‌ നൽകുന്നു .
അരൂത ഒരു വിഷ സസ്യമാണു്.
ആയതുകൊണ്ട് കുട്ടികൾക്ക് ഈ മരുന്നു് കൊടുക്കുമ്പോൾ ശ്രദ്ധിക്കേണ്ടതാണു്..
അവലംബം 1 2 3 4 5 6 ഡോ.കെ.ആർ.രാമൻ നമ്പൂതിരിയുടെ അത്ഭുത ഔഷധച്ചെടികൾ.
താൾ 26-27.
H C Publishers,Thrissure.
↑ ഔഷധസസ്യങ്ങളുടെ അത്ഭുതപ്രപഞ്ചം- മാത്യു മടുക്കക്കുഴി, കറന്റു് ബുക്സ് പുറത്തേക്കുള്ള കണ്ണികൾ
ഒടിച്ചുകുത്തി നാരകം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
കായ്ക്കുള്ളിൽ വിത്തുകൾ ഇല്ലാത്തതും പേരു സൂചിപ്പിക്കുമ്പോലെതന്നെ കമ്പുകൾ മുറിച്ചുനട്ട് വംശവർദ്ധന നടത്താൻ കഴിയുന്നതുമായ ഒരു തരം നാരകമാണ് ഒടിച്ചുകുത്തി നാരകം ( ശാസ്ത്രീയനാമം : Citrus limon (L.) Burm.
f. ) .
ഒടിച്ചുകുത്തി നാരകം ( ശാസ്ത്രീയനാമം : Citrus medica ) , ( ശാസ്ത്രീയനാമം : Citrus aurantium L. ) എന്നിവയുടെ സങ്കരയിനമാണ്.
കേരളത്തിൽ സാധാരണ കാണപ്പെടുന്ന ഈ ഇനം നാരകം ജലാംശം കൂടുതലുള്ളയിടങ്ങളിൽ നല്ലതായി വളരുന്നു.
നിലത്ത് പടർന്ന് വളരുന്ന ഒടിച്ചുകുത്തി നാരകത്തിന് മറ്റിനം നാരകങ്ങളെപ്പോലെ കൊമ്പുകളിൽ മുള്ളുകൾ ഉണ്ട്.
സാധാരണഗതിയിൽ ചെറു കൊമ്പുകളും വേരും മുറിച്ചനട്ടാണിവയുടെ വംശവർദ്ധന നടത്തുന്നത്.
അടുക്കള, കിണർ,ഓട എന്നിവയുടെ സമീപം ജലവും മറ്റ് ജൈവ അവശിഷ്ടങ്ങളും എപ്പോഴും ലഭിക്കുമെന്നതിനാൽ ഇവിടങ്ങളിൽ വളരുന്ന നാരകങ്ങളിൽ കാലഭേദമന്യേ എക്കാലവും നാരങ്ങകൾ ഉണ്ടാവാറുണ്ട്.
നാരങ്ങയുടെ തോടീന് ചെറിയ കയ്പുണ്ടെങ്കിലും നാരങ്ങനീരിന് പുളിരസമാണ്.
നാരങ്ങാവെള്ളം, അച്ചാർ,‍ നാരങ്ങക്കറി എന്നിവ ഉണ്ടാക്കുന്നതിനും ഒടിച്ചുകുത്തിനാരങ്ങ ഉപയോഗിക്കുന്നു.
ആദ്യം പച്ചനിറത്തിൽ കാണപ്പെടുന്ന നാരങ്ങകൾ വിളഞ്ഞ് പാകമാകുമ്പോൾ മഞ്ഞ നിറമാകും.
തോടിനും അല്ലിക്കും ഇടയിൽ വെളുത്ത് ഒരു ആവരണമുണ്ട്.
തോട് കയ്ക്കുമെന്നതിനാൽ നാരങ്ങക്കറി ഉണ്ടാക്കുന്നതിന് തോട് ചെത്തിക്കളയേണ്ടതാണ്.
മീൻ വെട്ടിക്കഴുകുമ്പോൾ ഒടിച്ചുകുത്തി നാരങ്ങ മുറിച്ചിടുന്നത് മീനിന്റെ ഉളുമ്പ് മാറുന്നതിന് സഹായകമാണ്.
ചെറുനാരങ്ങ പിഴിയുന്നതിൽ നിന്നും വ്യത്യസ്തമായി രണ്ടായി മുറിച്ച ഒടിച്ചുകുത്തിനാരങ്ങക്കുള്ളീൽ സ്പൂൺ കടത്തി കറക്കി നീരെടുക്കുന്നത് എളുപ്പവും കയ്പ്പ് ഒഴിവാക്കാൻ നല്ലതുമാണ്.
ചിത്രങ്ങൾ ഒടിച്ചുകുത്തിനാരകം നീരെടുക്കുന്നു ഒടിച്ചുകുത്തിയിലെ നീറിൻ കൂട് അവലംബം
മാർകോ റൂബിയോ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
മാർകോ റൂബിയോ ( / ˈ r uː b i oʊ / / ˈ r uː b i oʊ / ; born May 28, 1971) ഒരു അമേരിക്കൻ രാഷ്ട്രീയക്കാരനും അറ്റോണിയും ഫ്ലോറിഡയെ പ്രതിനിധീകരിച്ച ജൂനിയർ സെനറ്ററും 72-ാമത്തേതും നിലവിലേതുമായ അമേരിക്കൻ ഐക്യനാടുകളുടെ സ്റ്റേറ്റ് സെക്രട്ടറിയുമാണ്.
റിപ്പബ്ലിക്കൻ പാർട്ടി അംഗമായ അദ്ദേഹം 2011 മുതൽ 2025 വരെ ഫ്ലോറിഡയിൽ നിന്നുള്ള യുണൈറ്റഡ് സ്റ്റേറ്റ്സ് സെനറ്ററായി സേവനമനുഷ്ഠിച്ചു, 2016 ലെ റിപ്പബ്ലിക്കൻ പ്രൈമറികളിൽ അമേരിക്കൻ ഐക്യനാടുകളുടെ പ്രസിഡന്റ് സ്ഥാനാർത്ഥിയായിരുന്നു.
ഫ്ലോറിഡയിലെ മയാമിയിൽ മാരിയോ റൂബിയോ റെയ്‌നയുടെയും ഒറിയേൽസ് (മുമ്പ്, ഗാർസിയ) റൂബിയോയുടെയും രണ്ടാമത്തെ മകനും മൂന്നാമത്തെ കുട്ടിയുമായി മാർക്കോ അന്റോണിയോ റൂബിയോ ജനിച്ചു.
ക്യൂബൻ വിപ്ലവത്തിനുശേഷം ഫിദൽ കാസ്ട്രോ അധികാരത്തിലെത്തുന്നതിന് രണ്ടര വർഷം മുമ്പ്, 1956-ൽ ഫുൾജെൻസിയോ ബാറ്റിസ്റ്റ യുടെ ഭരണകാലത്ത് അമേരിക്കൻ ഐക്യനാടുകളിലേയ്ക്ക് കുടിയേറിയ ക്യൂബക്കാരായിരുന്നു അദ്ദേഹത്തിന്റെ മാതാപിതാക്കൾ.
ഫിദൽ കാസ്ട്രോ ക്യൂബയിലെ ഭരണം ഏറ്റെടുത്തതിനുശേഷം അദ്ദേഹത്തിന്റെ അമ്മ കുറഞ്ഞത് നാല് മടക്കയാത്രകളെങ്കിലും നടത്തിയതിൽ,  1961-ലെ ഒരു മാസക്കാലം നീണ്ടുനിന്ന യാത്രയും ഉൾപ്പെടുന്നു.
റൂബിയോ ജനിക്കുമ്പോൾ അദ്ദേഹത്തിന്റെ മാതാപിതാക്കളാരുംതന്നെ യുഎസ് പൗരന്മാരായിരുന്നില്ലെങ്കിലും അവർ യു.എസ്. പൗരത്വത്തിന് അപേക്ഷിക്കുകയും 1975-ൽ പൗരത്വം നേടുകയും ചെയ്തു.
അക്കാലത്ത് റൂബിയോയുടെ ചില ബന്ധുക്കളെയും അഭയാർത്ഥികളായി യു.എസിൽ പ്രവേശിപ്പിച്ചിരുന്നു.
റൂബിയോയുടെ മാതൃപിതാവായ പെഡ്രോ വിക്ടർ ഗാർഷ്യ 1956-ൽ നിയമപരമായി യുഎസിലേക്ക് കുടിയേറിയെങ്കിലും 1959-ൽ ജോലി കണ്ടെത്തുന്നതിനായി ക്യൂബയിലേക്ക് മടങ്ങിപ്പോയി.
കമ്മ്യൂണിസ്റ്റ് ക്യൂബയിൽ നിന്ന് പലായനം ചെയ്ത് 1962-ൽ വിസയില്ലാതെ യുഎസിലേക്ക് മടങ്ങിയപ്പോൾ, ഒരു രേഖകളുമില്ലാത്ത കുടിയേറ്റക്കാരനായി കണക്കാക്കി അദ്ദേഹത്തെ കസ്റ്റഡിയിലെടുക്കുകയും ഒരു ഇമിഗ്രേഷൻ ജഡ്ജി അദ്ദേഹത്തെ നാടുകടത്താൻ ഉത്തരവിടുകയും ചെയ്തു.
ആ ദിവസം തന്നെ തീരുമാനം മാറ്റിയ ഇമിഗ്രേഷൻ ഉദ്യോഗസ്ഥർ, നാടുകടത്തൽ ഉത്തരവ് നടപ്പിലാക്കുന്നതിനു പകരം ഗാർസിയയ്ക്ക് യുഎസിൽ തുടരാൻ അനുവദിക്കുന്ന "പരോളി" എന്ന നിയമപരമായ പദവി നൽകി.
1966-ൽ ക്യൂബൻ അഡ്ജസ്റ്റ്മെന്റ് ആക്ട് പാസായതിനെത്തുടർന്ന് ഗാർസിയ സ്ഥിര താമസ പദവിക്ക് വീണ്ടും അപേക്ഷിച്ചതോടെ അദ്ദേഹത്തിന്റെ സ്ഥിര താമസപദവി അംഗീകരിക്കപ്പെട്ടു.